text: Sidste gymnasie-årgang møder ind før reform træder i kraft
  10 august 2016 kl. 09.48
  I denne uge tager gymnasierne fat på et nyt skoleår. De nye elever i årets 1. g-klasser bliver de sidste, der bliver studenter i den nuværende undervisningsform. 
  I disse dage vrimler de unge ind på gymnasierne i Syd- og Sønderjylland efter en god lang sommerferie.
  Onsdag tog Rybners Gymnasium i Esbjerg fat på et nyt skoleår på Rybners Gymnasium med over 1900 elever og for knap 700 af dem er det er deres allerførste skoledag på gymnasiet.
  De 700 nye elever får sammen alle landets øvrige 1.-g´ere som de sidste deres uddannelse og studentereksamen i den nuværende undervisningsform, mens næste års nye 1.-g´ere bliver de første efter en omfattende reform af gymnasie-uddannelsen.
  - Det er helt specielt at tage imod den sidste årgang, der skal gennem det velkendte gymnasium, inden hele bliver nyt og anderledes næste år, siger rektor Lars Andersen, Rybners Gymnasium i Esbjerg til TV SYD.
  Elevfordelingen på Rybners Gymnasium, Esbjerg:
  HTX: 486 elever i alt (hvoraf 169 er nye)HHX: 770 elever i alt (hvoraf 297 er nye)STX:  651 elever i alt (hvoraf 231 er nye)
  
  